# Etunimi Sukunimi

Katuosoite

Sähköpostiosoite

Puhelinnumero

Titteli

Hei! Moi! Tervehdys!

Tämä on paikkasi loistaa! Hakemuskirje on oiva paikka näyttää persoonaa ja kertoa, miksi haet kyseistä työtehtävää. Haluamme kuulla, mikä tekee sinusta ainutlaatuisen. Hakemuskirjeessä pystyt myös kuvailemaan motivaatiotasi kyseistä työtehtävää ja yritystä kohtaan. Hakemuskirjeen ja CV:n suurin ero on se, että CV katsoo menneisyyteen ja hakemuskirje tulevaisuuteen.

Hakemuskirjeen teko kannattaa aloittaa lukemalla työpaikkailmoitus huolella läpi. Työpaikkailmoituksessa on nostettu esille useita eri kohtia, mitä tehtävä sisältää. Peilaa omaa osaamistasi ja motivaatiotasi työpaikkailmoituksessa mainittuihin asioihin.

Hyvä nyrkkisääntö hakemuskirjeeseen on, että se koostuu kolmesta eri kappaleesta. Ensimmäisessä kappaleessa suosittelemme kertomaan nykytilanteestasi, kuka olet ja miksi juuri sinä olisit oikea henkilö tehtävään.

Toisessa kappaleessa kerro konkreettisin esimerkein osaamisestasi, kokemuksestasi ja taidoistasi. Jos sinulla ei ole vielä aikaisempaa työkokemusta, voit kertoa esimerkiksi persoonastasi tai harrastuksistasi.

Hakemuskirjeen viimeisessä kappaleessa kerro motivaatiostasi ja kiinnostuksestasi työskennellä kyseisessä tehtävässä ja yrityksessä.

Ystävällisin terveisin

Etunimi Sukunimi